**FK Jelgava** ir Latvijas futbola klubs, kas izveidojās 2004. gadā, apvienojoties diviem Jelgavas futbola klubiem — **RAF** un **Viola**. No 2010. līdz 2020. gadam spēlēja Latvijas Virslīgā, bet 2021. gadā finansiālu apsvērumu dēļ no dalības Virslīgā atteicās un pašlaik ir jaunatnes futbola klubs (ar akadēmijas statusu) ar apmēram 500 audzēkņiem (no 4 līdz 18 gadu vecumam). Klubs četras reizes ir uzvarējis Latvijas kausa izcīņā (2010, 2014, 2015, 2016). Virslīgā iekļuva pēc uzvaras 2009. gada Latvijas 1. līgas čempionātā. Labākais sasniegums Virslīgā — 2. vieta 2016. gada sezonā.

Vēsture
-------

Klubs dibināts 2004. gadā, bet tas saistīts arī ar iepriekšējiem pilsētas futbola klubiem.

### Jelgavas "Metālists"

Klubs pirmo reizi parādījās 1977. gadā un savā debijas reizē Latvijas līgā ieņēma 7. vietu 13 komandu konkurencē. Pēc mazāk kā trim sezonām klubs nomainīja savus īpašniekus — tas atkal tika pievienots mašīnbūves rūpnīcai un tika pārdēvēts par Jelgavas "Automobilists".

### Jelgavas "Automobilists"

Kā klubam "Automobilists Jelgava" gāja samērā sarežģīti — labākajā sezonā tas finišēja tabulas vidusdaļā un starp 1983. un 1987. gadu spēlēja 1. līgā. 1987. gadā "Automobilists" zaudēja pārspēlēs par vietu uz Virslīgu Ilūkstes "Zemgale" komandai, bet tā kā Virslīgu paplašināja, tad jau zem nosaukuma RAF, Jelgavai kārtējo reizi bija savs klubs Latvijas augstākajā līgā.

### RAF Jelgava

Futbola kluba RAF logotips
1988. un 1989. gadā RAF sastāvā bija divas komandas, kuras 1990. gadā noformējās vienā. Viena spēlēja zemākajā Padomju Savienības līgā, otra — Latvijas līgā. 1988. un 1989. gadā Viktora Ņesterenko vadībā "vietējā" RAF komanda uzvarēja Latvijas līgā, 1988. gadā tā ieguva arī zelta medaļu un uzvarēja Latvijas kausā. Savukārt "starptautiskajai" RAF komandai neklājās tik spīdoši — kaut arī tās sastāvā bija pāris talantīgu jaunu spēlētāju, tādi kā Vladimirs Babičevs, Dzintars Sproģis, Igors Troickis un Aleksandrs Stradiņš, komandas sniegums bija ļoti bēdīgs. 1989. gadā Ņesterenko pārņēma vadību apvienotajā "RAF" komandā, kas turpināja spēlēt gan Padomju līgā, gan Baltijas līgā. 1990. un 1991. gadā komandas sniegums uzlabojās, bet tad Padomju Savienība sabruka un RAF pievienojās Latvijas Virslīgai.

Deviņdesmito gadu sākumā "RAF" bija viena no spēcīgākajām komandām Virslīgā, trīs reizes finišējot otrajā vietā un vienreiz trešajā (1992. gadā zaudēja zeltu Rīgas "Skonto" komandai, finišējot ar vienādu punktu skaitu sezonas noslēgumā). Kad rūpnīca nonāca finasiālajās problēmās, komandai uzradās jauns sponsors Latvijas Universitāte, 1996. gadā tika nomainīts arī komandas nosaukums un atrašanās vieta tika nomainīta uz Rīgu, spēles aizvadot Latvijas Universitātes stadionā.

### RAF Rīga

Kā RAF Rīga komanda nospēlēja tikai vienu sezonu, pabeidzot to 5. vietā, bet 1996. gadā ieguva Latvijas kausu. Pēc sezonas klubs atkal nomainīja nosaukumu, šoreiz uz "Universitāte Rīga".

### Universitāte Rīga

FK Universitāte Rīga logotips
Vienīgā sezona zem nosaukuma "Universitāte Rīga" nenesa nekādus augļus un klubs finišēja 6. vietā, pēc sezonas klubs tika izformēts.

### RAF Jelgava (atkal)

Klubs ar nosaukumu RAF Jelgava parādījās atkal 2001. gadā šoreiz jau 1. līgā. Pēc 2003. gada sezonas klubs apvienojās ar citu Jelgavas klubu — Jelgavas "Viola", liekot pamatus FK Jelgavas izveidei.

### FK Jelgava

2009. gada sezonā, uzvarot Latvijas Pirmās līgas čempionātā, iekļuva Latvijas futbola Virslīgā. 2010. gada 19. maijā FK Jelgava uzvarēja Latvijas kausa izcīņā, finālā (Skonto stadionā, Rīgā) ar 6:5 pēcspēles 11 metru sitienu sērijā pārspējot FK Jūrmala-VV komandu. Pa ceļam uz finālu tika pārspēti futbola klubi SK Liepājas Metalurgs (ceturtdaļfinālā) un Skonto FC (pusfinālā).

2010. gada vasarā FK Jelgava iekļuva UEFA Eiropas līgā un sāka startu šajā turnīrā uzreiz no 2. kvalifikācijas kārtas. Norvēģijā pret *Molde FK* spēle beidzās 0:1, bet Jūrmalā (Slokas stadionā) jelgavnieki uzvarēja ar 2:1, taču viesos vairāk iesisto vārtu dēļ nākamajā kvalifikācijas kārtā iekļuva *Molde FK*.

2010. gada 2. septembrī Jelgavā tika atklāts Zemgales Olimpiskais centrs, kura atklāšanas svētku kulminācija bija futbola spēle starp FK Jelgava un *Blackpool FC*, kas 2010. gadā spēlēja Anglijas Premjerlīgā. Spēle beidzās ar rezultātu 2:1 mājinieku labā — vārtus guva Vladislavs Kozlovs un Oļegs Malašenoks.

2011. gadā FK Jelgava devās "Ziemeļanglijas tūrē", kur ar 0:0 nospēlēja pret *Fleetwood FC* un 1:1 pret *Blackpool FC*, tādējādi ieejot vēsturē ar to, ka pēc 3 spēlēm pret Anglijas klubiem, FK Jelgava nevienu spēli nav zaudējis. Laika posmā no 2014. līdz 2016. gadam trīs reizes spēc kārtas uzvarēja Latvijas kausa izcīņā.

2016.—2017. gada UEFA Eiropas līgas sezonā pārvarēja divas kvalifikācijas kārtas, uzvarot Islandes klubu *Breidablik* un Slovākijas klubu Bratislavas "Slovan", taču nākamājā kārtā piekāpās Jeruzalemes "Beitar". Tas līdz šim ir sekmīgākais kluba starts UEFA klubu turnīros.

No 2021. gada FK Jelgava ir jaunatnes futbola klubs (akadēmija) un startē Latvijas jaunatnes čempionātā un Latvijas Sieviešu futbola 1.līgā.

Kluba nosaukumu vēsture
-----------------------

* 1977—1979: Metālists Jelgava
* 1980—1987: Automobilists Jelgava
* 1988—1995: RAF Jelgava
* 1996: RAF Rīga
* 1997: Universitāte Rīga
* 2001—2003: RAF Jelgava
* 2004—FK Jelgava
* 2021 - sākusies kluba nosaukuma maiņa (rebrendings) uz FS Jelgava (Futbola skola Jelgava)

Iegūtās vietas Latvijas čempionātā
----------------------------------

   
 **\*** Neskaitot Virslīgas klubu otrās komandas, kuras 1. līgas čempionātā startēja ārpus konkurences.

Dalības eirokausos
------------------

| Sezona | Sacensības | Kārta | Valsts | Klubs | Mājās | Viesos | Kopā |
| --- | --- | --- | --- | --- | --- | --- | --- |
| 2010—11 | UEFA Eiropas līga | 2QR | Valsts karogs: Norvēģija | Molde FK | 2:1 | 0:1 | **2:2** |
| 2014—15 | UEFA Eiropas līga | 1QR | Valsts karogs: Norvēģija | Rosenborg BK | 0:2 | 0:4 | **0:6** |
| 2015—16 | UEFA Eiropas līga | 1QR | Valsts karogs: Bulgārija | PFC Litex Lovech | 1:1 | 2:2 | **3:3** |
| 2QR | Valsts karogs: Ziemeļmaķedonija | FK Rabotnički | 1:0 | 0:2 | **1:2** |
| 2016—17 | UEFA Eiropas līga | 1QR | Valsts karogs: Islande | Breidablik | 2:2 | 3:2 | **5:4** |
| 2QR | Valsts karogs: Slovākija | Bratislavas "Slovan" | 3:0 | 0:0 | **3:0** |
| 3QR | Valsts karogs: Izraēla | Beitar | 1:1 | 0:3 | **1:4** |
| 2017—18 | UEFA Eiropas līga | 1QR | Valsts karogs: Ungārija | Ferencváros | 0:1 | 0:2 | **0:3** |

Sasniegumi Latvijas kausa izcīņā
--------------------------------

| Sezona | Sasniegtā kārta vai tituls |
| --- | --- |
| 2004. | astotdaļfināls |
| 2005. | astotdaļfināls |
| 2006. | astotdaļfināls |
| 2007. | 2. kārta |
| 2008. | astotdaļfināls |
| 2009.—2010. | **kausa ieguvēji** |
| 2010.—2011. | ceturtdaļfināls |
| 2011.—2012. | pusfināls |
| 2012.—2013. | astotdaļfināls |
| 2013.—2014. | **kausa ieguvēji** |
| 2014.—2015. | **kausa ieguvēji** |
| 2015.—2016. | **kausa ieguvēji** |
| 2016.—2017. | ceturtdaļfināls |
| 2017. | ceturtdaļfināls |
| 2018. | trešais posms (astotdaļfināls) |
| 2019. | fināls |
| 2020. | ceturtdaļfināls |
| 2021. | --- |

Komandas sastāvs (2020. gada sezonas noslēgumā)
-----------------------------------------------

*2020. gada 20. septembrī.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Pozīcija | Spēlētājs |
| --- | --- | --- | --- |
| 4 | Valsts karogs: Latvija | A | Ingus Šlampe |
| 5 | Valsts karogs: Latvija | A | Ivo Minkevičs |
| 6 | Valsts karogs: Latvija | A | Vladislavs Gabovs |
| 8 | Valsts karogs: Latvija | P | Boriss Bogdaškins |
| 9 | Valsts karogs: Latvija | U | Marks Kurtišs |
| 11 | Valsts karogs: Ukraina | P | Artems Radčenko |
| 13 | Valsts karogs: Latvija | P | Igors Kozlovs |
| 16 | Valsts karogs: Latvija | V | Dmitrijs Grigorjevs |
| 17 | Valsts karogs: Latvija | U | Ņikita Ivanovs |
| 19 | Valsts karogs: Latvija | P | Andris Krušatins |
| 20 | Valsts karogs: Gvineja | P | Jusufs Sovs |
| 21 | Valsts karogs: Latvija | P | Jānis Grīnbergs |
| 22 | Valsts karogs: Trinidāda un Tobāgo | P | Veslijs Džons |
| 23 | Valsts karogs: Latvija | P | Daniils Hvoiņickis |
| 25 | Valsts karogs: Latvija | A | Ingus Grinbergs |
| 27 | Valsts karogs: Latvija | P | Kevins Cēsnieks |

 |  | 

| Nr. |  | Pozīcija | Spēlētājs |
| --- | --- | --- | --- |
| 29 | Valsts karogs: Latvija | U | Germans Saveļjevs |
| 35 | Valsts karogs: Latvija | V | Vladislavs Kurakins |
| 37 | Valsts karogs: Latvija | P | Ričards Korzāns |
| 45 | Valsts karogs: Ukraina | U | Jurijs Zaharkivs |
| 50 | Valsts karogs: Ukraina | A | Dmitro Semenovs |
| 80 | Valsts karogs: Latvija | P | Jevgeņijs Kazačoks |
| 81 | Valsts karogs: Latvija | P | Vladislavs Soloveičiks |
| 87 | Valsts karogs: Latvija | P | Markuss Kruglaužs |
| 97 | Valsts karogs: Latvija | P | Aleksejs Grjaznovs |
| 99 | Valsts karogs: Latvija | P | Mārtiņš Pivarovičs |
|  | Valsts karogs: Latvija | A | Gatis Štrauss |
|  | Valsts karogs: Latvija | P | Bogdans Samoilovs |
|  | Valsts karogs: Latvija | V | Artūrs Štefenhagens |
|  | Valsts karogs: Latvija | A | Mareks Plonis |
|  | Valsts karogs: Latvija | A | Jēkabs Šteinburgs |

 |

Komandas personāls (2020. gada sezonas noslēgumā)
-------------------------------------------------

| Amats | Vārds, uzvārds |
| --- | --- |
| Galvenais treneris | Valsts karogs: Latvija Dāvis Caune |
| Trenera asistents | Valsts karogs: Latvija Aleksandrs Cauņa |
| Vārtsargu treneris | Valsts karogs: Latvija Andrejs Adamovičs |
| Dublieru komandas treneris | Valsts karogs: Latvija Aldis Trukšāns |
| Prezidents | Valsts karogs: Latvija Māris Peilāns |
| Meistarkomandas direktors | Valsts karogs: Latvija Ainārs Tamisārs |
| Meistarkomandas administrators | Valsts karogs: Latvija Raivis Hščanovičs |
| Ārsts | Valsts karogs: Latvija Boriss Lavrenovs |

Komandas galvenie treneri
-------------------------

* Valsts karogs: Latvija Dainis Kazakevičs (2004—2012)
* Valsts karogs: Latvija Jānis Dreimanis (2013)
* Valsts karogs: Latvija Sergejs Golubevs (pienākumu izpildītājs) (2013—2014)
* Valsts karogs: Latvija Vladimirs Beškarevs (2014)
* Valsts karogs: Latvija Vitālijs Astafjevs (2014—2016)
* Valsts karogs: Lietuva Sauļus Širmelis (2016)
* Valsts karogs: Moldova Aleksandru Kurtejans (2016—2017)
* Valsts karogs: Latvija Dāvis Caune (pienākumu izpildītājs) (2017)
* Valsts karogs: Krievija Raviļs Sabitovs (2017—2018)
* Valsts karogs: Latvija Marians Pahars (2018—2019)
* Valsts karogs: Baltkrievija Oļegs Kubarevs (2019—2020)
* Valsts karogs: Latvija Dāvis Caune (2020 septembris - novembris)

Atsauces
--------

1. ↑  «FK Jelgava». *lff.lv*. Skatīts: 2020. gada 20. septembrī.
2. ↑  «Meistarkomanda». *fkjelgava.lv*. Skatīts: 2020. gada 20. septembrī.

Ārējās saites
-------------

* Oficiālā tīmekļa vietne

|  |  |  |  |  |
| --- | --- | --- | --- | --- |
| 

| * s
* d
* l
FK Jelgava pašreizējais sastāvs |
| --- |
|  |
| 
* 1 Ikstens (v)
* 3 Savčenkovs
* 4 Smirnovs
* 5 Freimanis
* 6 Nakano
* 7 Redjko
* 8 Kovaļovs
* 9 Siličs
* 10 Bogdaškins
* 11 Turkovs
* 12 Malašenoks
* 13 Muižnieks (v)
* 14 Perepļotkins
* 15 Diallo
* 17 Osipovs
* 19 Laukžemis
* 20 Grigaravičs
* 23 Kļuškins
* 24 Melecis (v)
* 25 Ošs
* 27 Zalaks
* 28 Lazdiņš
* 30 Labanovskis
* Treneris Širmelis

 |  |

 |